 

**בבית הדין הצבאי המחוזי**

**במחוז שיפוטי צפון**

**בפני סגנית הנשיאה: סא"ל ענת שחר ויינברג**

**בעניין: התובע הצבאי (ע"י ב"כ, סגן דיוויד סמולר)**

**נגד**

**הנאשם: ח/XXX סמ"ר ת' נ' (ע"י ב"כ, עו"ד גיא אשכנזי)**

**הכרעת-דין**

על פי הודאתו מורשע הנאשם בעבירה של שימוש בסם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג-1973, ובעבירה של סירוב להיבדק לשם גילוי שימוש בסמים מסוכנים, לפי סעיפים 127א ו-250א לחוק השיפוט הצבאי, תשט"ו-1955 בהתאם לכתב האישום המתוקן ולפרטים הנוספים.

**ניתנה היום, י"ד בתמוז התשפ"ג, 03.07.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**סגנית הנשיאה**

**גזר-דין**

הנאשם הורשע על פי הודאתו בכתב אישום מתוקן המייחס לו עבירה שעניינה שימוש בסם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג-1973, ועבירה שעניינה סירוב להיבדק לשם גילוי שימוש בסמים מסוכנים, לפי סעיפים 127א ו-250א לחוק השיפוט הצבאי, תשט"ו-1955.

הצדדים הגיעו להסדר טיעון במסגרת הליך גישור, במסגרתו נשקלו היבטים ראייתיים שונים, שירותו הטוב של החייל העומד בפני סיום ונסיבות ביצוע העבירה.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **שמונה עשר (18) ימי מאסר לריצוי בפועל, מהם ינוכו שמונת ימי המעצר שריצה בין התאריכים 12.06.2023-19.06.2023. הנאשם יתייצב להמשך ריצוי העונש במתקן הכליאה ביום 09.07.2023 בשעה 10:00.**
2. **עונש מאסר מותנה בן שישים (60) ימים למשך שלוש (3) שנים, שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן עשרים (20) ימים למשך שנתיים (2), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **שישים (60) ימי פסילה מלקבל ומלהחזיק רישיונות נהיגה צבאיים ואזרחיים החל מיום 04.07.2023. במועד זה יפקיד הנאשם את כלל רישיונותיו בסמכות רישוי צה"ל. הובהר והוסבר לנאשם כי הוא יהיה פסול מקבלת או החזקת רישיונות מיום 04.07.2023, ואולם מניין הפסילה יחל להימנות רק ממועד הפקדת הרישיונות בפועל.**
5. **הורדה לדרגת טוראי.**

**זכות ערעור כחוק.**

**ניתן היום, י"ד בתמוז התשפ"ג, 03.07.2023, והודע בפומבי ובמעמד הצדדים.**

**\_\_\_\_\_\_\_\_\_\_\_\_\_**

**סגנית הנשיאה**

**העתק נכון מהמקור

ק' בית הדין**

**נערך על ידי: א.ל**

**בתאריך 09.07.2023**

**חתימת המגיה: סגן שיר בן- ארמון**